ਨਾਈਜੀਰੀਆ ਵਿੱਚ ਸਾਲ 2014 ਵਿੱਚ ਸਮਲਿੰਗੀ ਵਿਆਹ ਨੂੰ ਗੈਰ-ਕਾਨੂੰਨੀ ਕਰਾਰ ਦਿੱਤਾ ਹੈ।

ਇਹ ਮੁਲਜ਼ਮ ਸਾਲ 2018 ਵਿੱਚ ਲਾਗੋਸ ਦੇ ਇੱਕ ਹੋਟਲ ਵਿੱਚ ਛਾਪੇਮਾਰੀ ਦੌਰਾਨ ਪੁਲਿਸ ਦੁਆਰਾ ਗ੍ਰਿਫ਼ਤਾਰ ਕੀਤੇ ਗਏ 57 ਵਿਅਕਤੀਆਂ ਦੇ ਸਮੂਹ ਵਿੱਚ ਸ਼ਾਮਲ ਸੀ। ਪਰ ਉਹ ਇਲਜ਼ਾਮਾਂ ਨੂੰ ਖਾਰਿਜ ਕਰ ਰਹੇ ਹਨ।

ਹਾਲ ਹੀ ਵਿੱਚ ਦੇਸ ਵਿੱਚ ਸਮਲਿੰਗੀ ਲੋਕਾਂ ਨੂੰ ਹਾਸ਼ੀਏ 'ਤੇ ਲਿਆਉਣ ਲਈ ਇੱਕ ਨਵੀਂ ਕੋਸ਼ਿਸ਼ ਕੀਤੀ ਗਈ ਹੈ। 
7 ਜਨਵਰੀ, 2014 ਨੂੰ ਨਾਈਜੀਰੀਆ ਦੇ ਤਤਕਾਲੀ ਰਾਸ਼ਟਰਪਤੀ ਗੁੱਡਲਕ ਜੋਨਾਥਨ ਨੇ ਸਮਲਿੰਗੀ ਵਿਆਹ (ਰੋਕੂ) ਬਿੱਲ ਨੂੰ ਕਾਨੂੰਨ ਬਣਾਉਣ ਲਈ ਹਸਤਾਖਰ ਕੀਤੇ ਸਨ।

ਕਾਰਕੁਨਾਂ ਦਾ ਕਹਿਣਾ ਹੈ ਕਿ ਬੇਹੱਦ ਧਾਰਮਿਕ ਦੇਸ ਵਿੱਚ ਕਾਨੂੰਨ ਨੇ ਜਿਨਸੀ ਘੱਟ ਗਿਣਤੀਆਂ ਪ੍ਰਤੀ ਵਿਤਕਰੇ ਨੂੰ ਹੋਰ ਬਦਤਰ ਕਰ ਦਿੱਤਾ ਹੈ।

ਉਹ ਇਹ ਵੀ ਦਾਅਵਾ ਕਰਦੇ ਹਨ ਕਿ ਸੁਰੱਖਿਆ ਕਰਮੀਆਂ ਦੁਆਰਾ ਐਲਜੀਬੀਟੀਕਿਊ ਭਾਈਚਾਰੇ ਨਾਲ ਜ਼ਬਰਦਸਤੀ ਅਤੇ ਬਲੈਕਮੇਲ ਕਰਨ ਦੇ ਮਾਮਲਿਆਂ ਵਿੱਚ ਵਾਧਾ ਹੋਇਆ ਹੈ।

ਬੀਬੀਸੀ ਨਾਈਜੀਰੀਆ ਦੀ ਪੱਤਰਕਾਰ ਮੇਏਨੀ ਜੋਨਸ ਨੇ ਕੁਝ ਲੋਕਾਂ ਨਾਲ ਗੱਲਬਾਤ ਕਰਕੇ ਇਹ ਜਾਣਨ ਦੀ ਕੋਸ਼ਿਸ਼ ਕੀਤੀ ਕਿ ਸਮਲਿੰਗੀ ਹੋਣ ਦਾ ਕੀ ਮਤਲਬ ਹੈ ਅਤੇ ਉਨ੍ਹਾਂ ਨੂੰ ਕਿਹੜੀਆਂ ਮੁਸ਼ਕਲਾਂ ਦਾ ਸਾਹਮਣਾ ਕਰਨਾ ਪੈ ਰਿਹਾ ਹੈ। ਸੁਰੱਖਿਆ ਦੇ ਮੱਦੇਨਜ਼ਰ ਨਾਮ ਬਦਲੇ ਗਏ ਹਨ।

'ਪਰਿਵਰਤਨ ਥੈਰੇਪੀ'

ਅਪੁਨਨਵੂ ਦਾ ਕਹਿਣਾ ਹੈ ਕਿ ਉਹ ਆਪਣੀ ਮਰਜ਼ੀ ਨਾਲ "ਪਰਿਵਰਤਨ ਥੈਰੇਪੀ" ਵਿੱਚੋਂ ਲੰਘੀ।

ਉਸ ਨੇ ਦੱਸਿਆ ਕਿ ਇਸ 'ਪਰਿਵਰਤਨ ਥੈਰੇਪੀ' ਵਿੱਚ ਕੀ ਹੁੰਦਾ ਹੈ। 

"ਮੈਂ ਆਪਣੀਆਂ ਲੱਤਾਂ ਚੁੱਕੀਆਂ ਅਤੇ ਉਨ੍ਹਾਂ ਨੇ ਮੇਰੇ ਵਜਾਇਨਾ ਵਿੱਚ ਤੇਲ ਪਾ ਦਿੱਤਾ।" 

ਇਸ ਕੁੜੀ ਨੇ ਸਮਲਿੰਗਤਾ ਤੋਂ ਛੁਟਕਾਰਾ ਪਾਉਣ ਲਈ ਖੁਦ 'ਪਰਿਵਰਤਨ ਥੈਰੇਪੀ' ਕਰਵਾਈ।

"ਹੁਣ ਮੈਨੂੰ ਇਹ ਨਹੀਂ ਪਤਾ ਹੈ ਕਿ ਤੇਲ ਵਿੱਚ ਕੀ ਸੀ ਕਿਉਂਕਿ ਇਹ ਮਿਰਚ ਵਰਗਾ ਸੀ ਪਰ ਇਸ ਨੇ ਮੈਨੂੰ ਕਾਫ਼ੀ ਤੰਗ ਕੀਤਾ।"

ਇਸ ਨਾਲ ਕੀ ਹਾਸਲ ਹੋਵੇਗਾ, ਇਸ ਬਾਰੇ ਉਸਨੂੰ ਪੂਰਾ ਯਕੀਨ ਨਹੀਂ ਸੀ।

"ਮੇਰੇ ਲਈ ਇਹ ਗੜਬੜ ਕਰਨ ਵਾਲਾ ਸੀ ਕਿਉਂਕਿ ਮੇਰੀ ਯੋਨੀ ਦਾ ਮੁਕਤੀ ਨਾਲ ਕੀ ਲੈਣਾ-ਦੇਣਾ ਹੈ?"

"ਪਰ ਉਸ ਸਮੇਂ ਮੈਨੂੰ ਆਪਣੇ ਬਾਰੇ ਜ਼ਿਆਦਾ ਨਹੀਂ ਪਤਾ ਸੀ। ਮੈਂ ਸਮਲਿੰਗੀ ਖਿੱਚ ਦੀ ਭਾਵਨਾ ਨੂੰ ਪੂਰੀ ਤਰ੍ਹਾਂ ਦੂਰ ਕਰਨ ਲਈ ਕੁਝ ਵੀ ਕਰਨਾ ਚਾਹੁੰਦੀ ਸੀ।"

ਜਦੋਂ ਸੈਮੂਅਲ ਨੇ ਆਪਣੇ ਪਰਿਵਾਰ ਨੂੰ ਦੱਸਿਆ ਕਿ ਉਸ ਨੂੰ ਦੂਜੇ ਮਰਦ ਪ੍ਰਤੀ ਭਾਵਨਾਵਾਂ ਹਨ ਤਾਂ ਉਸਦੀ ਭੈਣ ਨੇ ਉਸ ਨੂੰ ਬਹੁਤ ਬੁਰੀ ਤਰ੍ਹਾਂ ਪ੍ਰਤੀਕ੍ਰਿਆ ਦਿੱਤੀ।

"ਹਰ ਕੋਈ ਮੈਨੂੰ ਘ੍ਰਿਣਾ ਨਾਲ ਦੇਖਦਾ ਹੈ।"

ਇਸ ਨੇ ਜਦੋਂ ਸਮਲਿੰਗੀ ਹੋਣ ਬਾਰੇ ਦੱਸਿਆ ਤਾਂ ਪਰਿਵਾਰ ਨੇ ਟੋਟਕੇ ਕਰਵਾਉਣੇ ਸ਼ੁਰੂ ਕਰ ਦਿੱਤੇ।

"ਮੇਰਾ ਜਨਮ ਇੱਕ ਕ੍ਰਿਸਚਨ ਪਰਵਿਰ ਵਿੱਚ ਹੋਇਆ, ਇੱਕ ਅਜਿਹਾ ਧਾਰਮਿਕ ਪਰਿਵਾਰ ਜੋ ਸਮਲਿੰਗੀ ਵਿਆਹ ਨੂੰ ਪਿਸ਼ਾਚਗ੍ਰਸਤ ਸਮਝਦਾ ਹੈ।"

ਸੈਮੁਅਲ ਦੀ ਭੈਣ ਇੱਕ 'ਬਾਬੇ' ਨੂੰ ਵੀ ਲੈ ਕੇ ਆਈ ਜਿਸਨੇ ਉਸਨੂੰ 'ਪਰਿਵਰਤਨ ਥੈਰੇਪੀ' ਲਈ ਮਜਬੂਰ ਕੀਤਾ।

ਨਾਈਜੀਰੀਆ ਵਿਚ ਸਮਲਿੰਗੀਆਂ ਨੂੰ ਦਿਤੀ ਜਾਂਦੀ 'ਪਰਿਵਰਤਨ ਥੈਰੇਪੀ' ਤਹਿਤ ਕਈ ਤਰੀਕਿਆਂ ਬਾਰੇ।